બિઝનેસ ડેસ્કઃ ગુરુવારે ભારતીય શેરબજાર રૂપિયાની નબળાઇના કારણે ઘટીને બંધ રહ્યું હતું. ડોલર સામે રૂપિયો વધુ નબળો થઇને 70.30 થયો હતો. બેન્કિંગ, ફાઇનાન્શિયલ સર્વિસીસ, મેટલ અને રીયલ્ટી શેરોમાં જોરદાર વેચવાલીથી સેન્સેક્સ 188.44 (-0.50%) પોઇન્ટ ઘટીને 37,663.56 પર બંધ રહ્યો છે. એ જ રીતે, નિફ્ટી 50 પોઇન્ટ ઘટીને 11,385 પર બંધ થયો છે. હેવીવેઇટ એચડીએફસી, કોટક બેન્ક, રિલાયન્સ, એચડીએફસી બેન્ક અને એલએન્ડટી જેવા શેરો ગબડતા માર્કેટ પર ઘટાડાનું દબાણ વધ્યું હતું.